วันนี้จะไปเดินตลาดน้ำคลองลัดมะยม แต่รถค่อนข้างติดเนื่องจากเป็นวันอาทิตย์ เลยขอแวะทานก๋วยเตี๋ยวร้านนี้ซักหน่อย ร้านนี้ถึงก่อนตลาดน้ำคลองลัดมะยม เป็นร้านเล็กๆ เป็นกระท่อมฟาง ร้านเดิมชื่อก๋วยเตี๋ยวเรือต่อชาม แต่ตอนนี้ เปลี่ยนเป็นก๋วยเตี๋ยวเรือต่อคิว ร้านนี้ขายแต่ก๋วยเตี๋ยวหมู ราคาชามละ 15 บาท หรือจะสั่งเกาเหลา ทานคู่กับข้าวเปล่า ทางร้านก็มีบริการ ราคา30 บาท  ร้านก็มีแคปหมูอยู่ตรงกลาง ราคา10 บาท มีของทานเล่น เช่นหมูสะเต๊ะ ขนมถ้วย และลูกชิ้นหมู ร้านนี้หยุดทุกวันที่1และวันที่16 ของทุกเดือน ใครผ่านมาและกลัวจะหิวก่อน ลองแวะร้านนี้ก่อนก็ได้ ถูกประหยัด